A Taste of Honey
A Taste of Honey () je britanski crno-bijeli igrani film snimljen 1961. godine u režiji Tonyja Richardsona. Predstavlja adaptaciju istoimene drame Shelagh Delaney, koja je također napisala scenario zajedno sa Richardsonom. Radnja je smještena u radnički milje Sjeverne Engleske, a protagonistica, čiji lik tumači Rita Tushingham je 17-godišnja djevojka, koja, ogorčena ljubavnim životom svoje majke napušta kuću, zatrudni sa crnim mornarom, ali zato za bebu pronalazi zamjenskog oca u obliku homoseksualnog studenta sa kojim će zajedno iznajmiti sobu. Kao i mnogi istaknuti britanski filmovi iz tog doba, A Taste of Honey je nastojao prikazati stvarnost tadašnje Britanije u stilu tzv. realizma slivnika, a što je uključivalo i dotada uglavnom izbjegavane teme međurasnih odnosa i homoseksualnosti. A Taste of Honey je dobio nagradu BAFTA za najbolji britanski film, a Rita Tushingham je za svoju ulogu nagrađena na Kanskom festivalu.

Uloge 
 Dora Bryan ... Helen
 Robert Stephens ... Peter Smith
 Rita Tushingham ... Josephine ("Jo") 
 Murray Melvin ... Geoffrey Ingham
 Paul Danquah ... Jimmy
 Michael Bilton ... stanodavac
 Hazel i Stephen Blears ... ulična derišta (van špice)

Izvori 
Napomene

Vanjske veze 
 
 
 
 Photo gallery at Rita Tushingham fansite

Britanski filmovi
Dramski filmovi
Authority control 2